Deg uḥric “Annar n tibbehbi”, mi tewweḍ Cabḥa ɣer texxamt-nni n sbiṭar, mɣent-d fell-as tmeslab yettidiren din, zzint-as, bdant ttsuɣunt. Yal ta acu i as-teqqar, yiwet tettgala deg-s acku tuker-as ineẓd seg umzur-is. Yiwet tegga am ugrud amecṭuḥ, tesludduy tettmeslay-as ɣef tyemmust-is, sakin beddent-d tlata n tmeslab nnig uqerru n Cabḥa heddrent-as ɣef tikkelt amzun akken snent-tt yakan. Lehḍur-nsent iwarkanen srekben tuggdi i Cabḥa imi urɛad tennum tisselbi-nsent.